CELEX: 62011CN0646
Language: et
Date: 2011-12-16 00:00:00
Title: Kohtuasi C-646/11 P: 3F, varem Specialarbejderforbundet i Danmark (SID) 16. detsembril 2011 esitatud apellatsioonkaebus Üldkohtu (teine laiendatud koda) 27. septembri 2011 . aasta otsuse peale kohtuasjas T-30/03: 3F, endise nimega Specialarbejderforbundet i Danmark (SID) versus Euroopa Komisjon

3.3.2012   
            
            
               ET
            
            
               Euroopa Liidu Teataja
            
            
               C 65/6
            
         3F, varem Specialarbejderforbundet i Danmark (SID) 16. detsembril 2011 esitatud apellatsioonkaebus Üldkohtu (teine laiendatud koda) 27. septembri 2011. aasta otsuse peale kohtuasjas T-30/03: 3F, endise nimega Specialarbejderforbundet i Danmark (SID) versus Euroopa Komisjon
   (Kohtuasi C-646/11 P)
   2012/C 65/11
   Kohtumenetluse keel: inglise
   
      Pooled
   
   
      Apellant: 3F, varem Specialarbejderforbundet i Danmark (SID) (esindajad: advokat P. Torbøl ja V. Edwards)
   
      Teised menetlusosalised: Euroopa Komisjon ja Taani Kuningriik
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus tervikuna,
            
         
               —
            
            
               teha asjas lõplik otsus,
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellant väidab, et vaidlustatud kohtuotsus tuleks tühistada järgmistel põhjustel:
   
               —
            
            
               Üldkohus on õigusnormi rikkunud, tõlgendades ja kohaldades kohtupraktikat, mis käsitleb ELTL artikli 108 lõike 3 järgse esialgse uurimise kestuse hinnangut.
            
         
               —
            
            
               Üldkohus on õigusnormi rikkunud, tõlgendades ja kohaldades kohtupraktikat, mis käsitleb mõiste „tõsised raskused” tähendust ning selliste raskuste olemasolu kindlaksmääramist.
            
         
               —
            
            
               Üldkohus on õigusnormi rikkunud, kuna ta ei vastanud apellandi väitele hea halduse põhimõtte rikkumise kohta; teise võimalusena on Üldkohus õigusnormi rikkunud, tõlgendades ja kohaldades ekslikult hea halduse põhimõtet käsitlevat kohtupraktikat.